वह घटना जिससे केजरीवाल Vs उपराज्यपाल जंग शुरू हुई  
मई 2015 में कार्यवाहक मुख्य सचिव की नियुक्ति को लेकर विवाद हुआ
सर्विसेज विभाग सरकार के के बजाय उप राज्यपाल के अधीन हो गया
अधिकार छिनने के विरोध में सरकार दिल्ली हाईकोर्ट चली गई
चुनी हुई सरकार से बिना पूछे शकुंतला गैमलिन की नियुक्ति पर मुहर लगाने वाले तत्कालीन सर्विसेस सेक्रेटरी अनिंदो मजूमदार को पद से हटा दिया गया और उनके कमरे में ताला लगा दिया गया. इस बीच केंद्र सरकार ने एक नोटिफिकेशन जारी कर दिया जिसके मुताबिक सर्विसेज विभाग चुनी हुई सरकार के अधिकार में नहीं बल्कि उप राज्यपाल के अधीन हो गया. साथ ही एंटी करप्शन ब्रांच को भी किसी भी केंद्र सरकार के तहत आने वाले अधिकारी या कर्मचारी पर कार्रवाई न करने का भी नोटिफिकेशन हो गया. दिल्ली सरकार के हाथ से बड़े अधिकार निकल गए जिसके विरोध में वह दिल्ली हाईकोर्ट चली गई और वहीं से दिल्ली सरकार बनाम उप राज्यपाल की कानूनी लड़ाई शुरू हो गई.